Plaasmoord: Slagoffer het in vrieskas versmoorEen van die verdagtes tydens ‘n vorige hofverskyning Die bejaarde plaasslagoffer, Annatjie van Rooyen, het tydens ŉ plaasaanval in ŉ vrieskas versmoor, het Beeld Vrydag berig. Dr. Daniel Humphris, ŉ patoloog, het Donderdag in die rondgaandehof in Parys in die Vrystaat getuig. Ngope Abram Oupa Mokoena (47), sy vrou Mmaditaba Francina Mokubung (46) en Ezekiele Mtshembelele Mguni (30), het onskuldig gepleit op ŉ aantal aanklagte in verband met die aanval, het die koerant berig. Van Rooyen (76) en haar man, Ernest van Rooyen (77), is in Januarie in hul plaas se snoepwinkel naby Parys aangeval en vermoor. Hul liggame is ŉ paar dae ná die aanval opgespoor. Annatjie se hande was agter haar rug met skoenveters en haar voete met draad vasgebind, waarna sy in ŉ vrieskas geplaas is. Humphris het gesê hy moes wag vir haar liggaam om te ontvries voor hy ŉ nadoodse ondersoek kon doen. Ernest se liggaam is op die vloer van die winkel aangetref. Hy en sy vrou het altwee steekwonde gehad. Die hof het ŉ verklaring aangehoor wat Mokoena die dag van sy inhegtenisname gemaak het. Volgens die verklaring voer Mokoena aan dat hy met “Rasta” (Mguni) ooreengekom het om die egpaar te beroof omdat hulle hom glo geld geskuld het vir verfwerk wat hy vir hulle gedoen het. “Rasta het die ou wit man geslaan en die man het terugbaklei. Die ou vrou het nog gelewe toe hy haar in die vrieskas gesit het,” het hy in die verklaring gesê. Die saak duur voort. – SAPA Lees ook: Derde verdagte in hof vir Parys-plaasmoord Derde verdagte vas vir Parys-moord Van Rooyens se beweerde moordenaars borg geweier Twee in hof oor Parys-vrieskasmoord Parys-moord: Valke vang twee verdagtes Nóg ŉ vrieskas-moord